รักษาโรคปอดบวม รู้จักอาการ
ต้องใช้เวลาสักสองสามวันสำหรับการตรวจสอบถึงจะทราบว่ายาปฏิชีวนะตัวใดถึงจะได้ผล ในระหว่างนี้จะมีการให้ยาปฏิชีวนะที่ออกฤทธิ์ค่อนข้างครอบจักรวาลไปก่อนเพื่อการรักษาในเบื้องต้น และก็เป็นไปได้เช่นกันที่การตรวจโรคปอดบวมได้ผลออกมาว่าไม่เกี่ยวกับเชื้อโรค อันอาจเกิดจากเสมหะที่นำไปเพาะมีปริมาณไม่พอเพียงหรือไม่มีภาวะโลหิตเป็นพิษ (ทำให้ผลการตรวจตัวอย่างเลือดเป็นลบ) เมื่อสามารถกำหนดวิธีการรักษาแล้ว อาการของคุณจะทุเลาขึ้นภายในไม่กี่วันจนถึงสัปดาห์ คุณยังอาจรู้สึกอ่อนเพลียได้นานเป็นเดือน  คนส่วนใหญ่ที่ใช้ยาปฏิชีวนะรักษาโรคปอดบวมนั้นสามารถพักรักษาตัวได้ที่บ้าน ถ้าอาการไม่ดีขึ้นหลังจากสองวันหรือแย่ลงกว่าเดิม ให้ไปพบหมอทันที นั่นเป็นสัญญาณว่าคุณต้องเปลี่ยนตัวยารักษา คุณยังอาจไอต่อไปอีกสองถึงสามสัปดาห์หลังจากกินยาปฏิชีวนะจนครบ ถ้าเป็นเช่นนั้นให้ปรึกษาหมอ ยาปฏิชีวนะจะไม่ได้ผลในโรคปอดบวมจากเชื้อไวรัส ระบบภูมิต้านทานของคุณจะเป็นตัวจัดการมันเอง ถ้ามีไข้สูง เหงื่อออก และตัวสั่น คุณอาจกำลังสูญเสียน้ำ มันจำเป็นที่จะต้องไม่ขาดน้ำเพื่อที่ร่างกายจะต่อสู้กับเชื้อได้ ถ้าขาดน้ำอย่างมาก คุณอาจจำต้องนอนพัก ถ้าคุณรู้สึกกระหายหรือมีอาการดังต่อไปนี้ คุณจะต้องดื่มน้ำให้มากขึ้น: เหนื่อย ปวดหัว ปัสสาวะไม่บ่อย ปัสสาวะออกมาเป็นสีเข้มหรือขุ่น ถ้าหมอไม่ว่ากระไร คุณอาจใช้ยาแก้ไข้ทั่วไปลดไข้ได้ เช่น ไอบูโปรเฟน (Advil, Motrin IB และอื่นๆ) หรืออะซีตามิโนเฟน (Tylenol และอื่นๆ)  อย่าใช้ไอบูโปรเฟนถ้าคุณแพ้แอสไพรินหรือยาแก้อักเสบแบบไม่มีสเตียรอยด์อื่นๆ, เป็นโรคหอบหืด, มีปัญหาเรื่องไต, หรือเป็นแผลในกระเพาะอาหาร  อย่าให้ยาที่มีแอสไพรินเป็นส่วนผสมกับเด็กหรือวัยรุ่น ปรึกษาหมอก่อนใช้ยาเพื่อความแน่ใจว่ามันจะไม่ทำปฏิกิริยากับยาอื่นๆ ไม่ว่ายาที่ขายทั่วไปหรือยาที่หมอสั่งจ่าย ยาสมุนไพร หรืออาหารเสริมที่คุณกินอยู่ อย่าใช้ยาเหล่านี้ถ้าคุณกำลังท้องหรือต้องให้นมลูกโดยไม่ปรึกษาหมอก่อน หมออาจแนะนำยาแก้ไอถ้าคุณไอหนักเสียจนนอนไม่ได้ อย่างไรก็ตาม การไอนั้นเป็นการจำกัดเสมหะออกจากปอดและมีความสำคัญในการช่วยให้อาการดีขึ้น ด้วยเหตุผลนี้ หมออาจไม่แนะนำให้กินยาแก้ไอ  ทางเลือกถ้าไม่ใช้ยาแก้ไอก็คือน้ำอุ่นสักถ้วยใส่มะนาวเลม่อนกับน้ำผึ้ง มันจะช่วยบรรเทาอาการปวดจากการไอได้ ถ้าคุณใช้ยาแก้ไอ แม้กระทั่งยาแก้ไอที่วางขายทั่วไป ให้อ่านส่วนผสมและแน่ใจว่ามันไม่ได้เหมือนยาที่คุณใช้อยู่ ถ้าเหมือนก็ต้องคุยกับหมอดูว่าคุณไม่ได้เผลอกินยามากเกินขนาด นี่เกิดขึ้นเมื่อคนสำลักและเผลอหายใจเอาวัตถุชิ้นเล็กๆ เข้าไปในปอด ถ้าเกิดเช่นนี้ขึ้น คุณอาจจำเป็นต้องเอามันออก  หมอจะส่องกล้องผ่านทางรูจมูกหรือปากเข้าไปในปอดเพื่อเอาวัตถุชิ้นนั้นออก คุณจะได้รับยาชาตรงส่วนจมูก ปากและหลอดลม ซึ่งอาจเป็นการใช้ยาสลบหรือใช้ยาที่ช่วยทำให้ผ่อนคลาย การเอาวัตถุออกจะทำให้คุณหาย คุณอาจจำเป็นต้องนอนโรงพยาบาลเพื่อการดูแลอย่างใกล้ชิดถ้าคุณไม่สามารถจัดการการติดเชื้อได้เองและอาการนั้นแย่ลง คุณอาจต้องพักในโรงพยาบาลจนกว่าอาการจะทรงตัวถ้า:  คุณมีอายุมากกว่า 65 ปี คุณมีอาการสับสน คุณอาเจียนและกินยาไม่ได้ คุณหายใจถี่และจำเป็นต้องใส่เครื่องช่วยหายใจ อุณหภูมิในร่างกายลดต่ำกว่าปกติ ชีพจรเต้นเร็วผิดปกติ (เกิน 100) หรือต่ำผิดปกติ (ต่ำกว่า 50) ทารกแรกเกิดกับเด็กอายุต่ำกว่าสองขวบจำเป็นต้องรับการรักษาอย่างใกล้ชิด อาการรุนแรงในเด็กที่บ่งชี้ว่าพวกเขาต้องการการดูแลฉุกเฉินแม้หลังจากได้เริ่มการรักษาไปบ้างแล้วก็ตามได้แก่:  ยากที่จะให้รู้สึกตัวตลอดเวลา หายใจติดขัด มีออกซิเจนในเลือดไม่เพียงพอ มีอาการขาดน้ำ อุณหภูมิร่างกายลดต่ำ ถ้าคุณคิดว่าจะเป็นปอดบวม สำคัญมากที่จะต้องไปรักษาทันทีก่อนที่อาการจะแย่ลง อาการนั้นอาจจะค่อยๆ แย่ลงในระยะเวลาหลายวันหรืออาจแย่ลงแบบฉับพลันก็ได้ สัญญาณของการเป็นโรคปอดบวมก็คือ:  มีไข้ เหงื่อออกและสั่น อึดอัดในทรวงอกเวลาไอหรือหายใจ โดยเฉพาะหายใจในตอนที่หายใจเข้าลึกๆ หายใจหอบถี่ นี่อาจเกิดขึ้นเฉพาะในตอนที่คุณได้ออกแรง อ่อนเพลีย คลื่นไส้ อาเจียน หรือท้องร่วง อาการเหล่านี้พบบ่อยในทารก ไอ คุณอาจไอโดยมีเสมหะสีเหลือง เขียว สีสนิม หรือสีชมพูและเลือดออกมา ปวดหัว ไม่รู้สึกหิว เล็บเป็นสีขาว สับสน จะเป็นบ่อยในคนสูงอายุที่เป็นโรคปอดบวม มีอุณหภูมิร่างกายต่ำกว่าปกติ ส่วนใหญ่จะเกิดในคนสูงอายุหรือคนที่มีภูมิต้านทานต่ำ ปวดตามข้อ ปวดซี่โครง ปวดท้องส่วนบน หรือปวดหลัง หัวใจเต้นถี่ ทุกคนที่คิดว่าตนเองอาจเป็นโรคปอดบวมควรไปหาหมอทันที โรคปอดบวมเป็นอันตรายถึงตายได้ถ้าปล่อยทิ้งไว้ไม่ยอมรักษา คุณมีสิทธิที่จะเกิดปอดอักเสบอย่างรุนแรงได้ถ้าคุณอยู่ในหนึ่งของกลุ่มเสี่ยงต่อไปนี้:  เด็กที่อายุต่ำกว่าสองขวบ คนที่มีอายุเกิน 65 ปี คนที่มีปัญหาสุขภาพอื่นๆ เช่น  เอชไอวี/เอดส์ มีปัญหาหัวใจหรือปอด คนที่เข้ารับการคีโม คนที่ต้องใช้ยาที่ไปกดระบบภูมิต้านทาน นี่จะช่วยให้เขาเข้าใจว่าคุณป่วยมานานแค่ไหนแล้วและอาการจะหนักแค่ไหน หมออาจจะอยากรู้ว่า:  เวลานอนคุณเคยหายใจไม่ทันหรือหายใจหอบบ้างไหม ไอติดต่อกันมานานแค่ไหนและมันแย่ลงกว่าเดิมหรือเปล่า ไอแล้วมีเสมหะสีเหลือง เขียวหรือชมพูออกมาหรือเปล่า เจ็บหน้าอกเวลาหายใจเข้าหรือออกไหม หมออาจขอให้คุณถลกเสื้อขึ้นหรือถอดเสื้อออกเพื่อเขาจะใช้หูฟังแพทย์ฟังเสียงปอด มันไม่เจ็บแต่อาจรู้สึกอึดอัดตรงที่หูฟังมักจะเย็นเมื่อแตะโดนผิว หมอจะขอให้คุณหายใจลึกๆ ตอนที่เขาฟังทั้งด้านหน้าและด้านหลังของทรวงอกคุณ  ถ้าปอดสั่นหรือมีเสียง นั่นเป็นสัญญาณของการติดเชื้อ หมออาจเคาะไปที่ทรวงอกในระหว่างฟัง นี่จะช่วยตรวจหาปอดที่มีน้ำท่วมปอดอยู่ มีอีกหลายสิ่งที่หมอทำเพื่อวินิจฉัยได้ว่าปอดคุณติดเชื้อหรือไม่และอะไรเป็นตัวการ การตรวจวัดที่เป็นไปได้ก็เช่น:  การเอ็กซเรย์ทรวงอก นี่จะช่วยหมอเห็นว่าปอดมีการติดเชื้อหรือไม่ และถ้าเป็นก็เป็นข้างไหนและเชื้อได้แพร่กระจายไปอย่างไร การตรวจนี้ไม่เจ็บอะไร หมอจะใช้เอ็กซเรย์เพื่อสร้างภาพปอดคุณ คุณอาจถูกขอให้สวมเกราะตะกั่วป้องกันอวัยวะสืบพันธุ์ ถ้าคุณคิดว่าอาจกำลังตั้งครรภ์ แจ้งให้หมอทราบ เพราะเอ็กซเรย์อาจเป็นอันตรายสำหรับทารก   การนำเลือดกับเสมหะส่งตรวจ ระหว่างการตรวจนี้ หมอจะขอตัวอย่างเลือดและขอให้คุณสั่งเสมหะลงในขวด ตัวอย่างเลือดกับเสมหะนี้จะส่งไปเพาะเชื้อในห้องปฏิบัติการเพื่อดูว่าเชื้อโรคชนิดใดเป็นต้นเหตุของการอักเสบ ถ้าคุณอยู่ในโรงพยาบาลแล้วและ/หรือสุขภาพของคุณค่อนข้างแย่ ก็อาจจะต้องทำการตรวจเพิ่ม อาจจะมีการตรวจก๊าซในเลือดเพื่อดูว่าปอดได้ส่งออกซิเจนให้เลือดเพียงพอหรือไม่ อาจมีการทำเอ็กซเรย์คอมพิวเตอร์ถ้าคุณอยู่ในห้องฉุกเฉิน หรือมีการเจาะโพรงเยื่อหุ้มปอด ซึ่งผู้ชำนาญการเฉพาะด้านนี้จะใช้เข็มเจาะเข้าไปในผิวหนังและกล้ามเนื้อตรงบริเวณทรวงอกเพื่อเจาะของเหลวในปอดไปตรวจ
ใช้ยาปฏิชีวนะ. ดื่มน้ำมากๆ. ควบคุมไข้ของคุณ. ถามหมอเรื่องยาแก้ไอ. รับการส่องกล้องตรวจหลอดลม (bronchoscopy) ถ้าคุณเป็นปอดอักเสบจากการสำลัก. ไปโรงพยาบาลถ้าการรักษาเองที่บ้านไม่เป็นผล. พาเด็กไปโรงพยาบาลถ้าอาการไม่ดีขึ้น. ระบุอาการของโรคปอดบวม. ไปหาหมอถ้าคิดว่าคุณเป็นโรคปอดบวม. อธิบายอาการให้หมอฟัง. ให้หมอฟังเสียงปอด. รับการตรวจเพิ่มเติมตามที่หมอแนะนำ.
https://www.wikihow.com/Determine-if-You-Have-Pneumonia https://www.wikihow.com/Determine-if-You-Have-Pneumonia
Treating Pneumonia Recognizing the Symptoms